בלוגרית מאוסטרליה הלבישה את בתה כשהייתה בת שנה וחצי בלבוש תאום לשלה ומאז הן מתלבשות דומה, מצטלמות ומתחזקות חשבון אינסטגרם נוצץ. על הבגדים היקרים שהילדה לובשת האם אומרת - "זו בחירה אישית של כל אחד מה לקנות. אנחנו נהנות מאופנה, ואם משהו מתלכלך אפשר לנקות"
ליאת עיניפורסם: 13.08.18 , 09:11
מחפשים מה לעשות עם הילדים? מותשים מעוד ג'ימבורי, סרט או ביקור בבריכה? מסתבר שיש הורים שהחיים שלהם נראים אחרת לגמרי. דגש על נראים, כנראה שגם הם עייפים באותה מידה. ג'ו ווקר מסידני שבאוסטרליה מתאימה בגדים עם בתה אייבי בת החמש ומעלה את התמונות לאינסטגרם. לא מדובר בג'ינס וטי שירטס אלא בבגדי מעצבים צבעוניים ומיוחדים.
החיים יפים(צילום: מארק מורפיו)
לכבוש את ניו יורק עם ילד על כיסא גלגלים
ווקר, בלוגרית ומוכרת בגדי וינטאג', מספרת שהתחביב החל כשבתה הייתה בת שנה וחצי - "החלטנו להצטלם לתמונה לכבוד הקריסמס וחשבתי על לבוש שיתאים לצילומים. התאמתי לשתינו שמלה שחורה והיה לנו כל כך כיף שמיד התחלתי לחפש בגדים תואמים. אנחנו כבר 'תאומות' מעל שלוש שנים ועדיין מאוד אוהבת את זה".
זרקו על עצמן משהו(צילום: מארק מורפיו)
לדברי האם, אייבי אהבה את הרעיון מהרגע הראשון וגילתה שזה מאוד כיף להתעסק באופנה. "אם אנחנו לא מתואמות בלבוש אייבי תנסה למצוא משהו דומה בארון כדי שבכל זאת יהיה בינינו תאום כלשהו. בעיקר יש הרבה צחוקים סביב העניין הזה".
מתלבשות וצוחקות(צילום: מארק מורפיו)
איפה את קונה את הבגדים?
"אני קונה ברשת מהחנויות האהובות עליי בסידני ומסתובבת בחנויות כשאנחנו נוסעים לחופשות. אני קונה מותגים שונים של מעצבים וגם בגדים פשוטים יותר. אנחנו אוהבות במיוחד את הבגדים של גוצ'י - הם מאפשרים לאייבי להיות כל מה שהיא רוצה להיות ויש כל כך הרבה סגנונות - מנסיכה נוצצת עד מראה עירוני מגניב עם חצאית ונעלי סניקרס, והכול כמובן מותאם למה שאני לובשת.
"אני אוהבת גם מותג אוסטרלי בשם Zimmermann שגם לו יש בגדים תואמים לאמהות ובנות. הבגדים שלהם במראה יותר יומיומי ומתאימים למזג האוויר הקייצי שלנו".
מאפשרת לילדה להיות כל מה שהיא רוצה(צילום: מארק מורפיו)
מארק מורפיו, צלם ידוע באוסטרליה, ידיד ושותף עסקי של האם, מצלם את ג'ו ואייבי כמה פעמים בשבוע. "המינון תלוי איפה אנחנו נמצאים ומה עושים", היא אומרת. "מארק ואני צוחקים הרבה במהלך הצילומים ומאוד נהנים מהחוויה. לפעמים עושים משהו ספונטני, לפעמים משהו ביזארי ולפעמים מחליטים לקחת למשל כמה בלונים ולהצטלם איתם. תמיד יש חיוכים של העוברים ושבים שמסתכלים עלינו. מבחינתנו זה מטורף ואותנטי וממש הפך להיות הבילוי שלנו ביום שישי בערב, וזה פשוט כיף".
לא מפספסות אף לוקישן(צילום: מארק מורפיו)
את לא חושבת שזה מיותר לקנות לילדה בגדים יקרים?
"אני חושבת שזו בחירה אישית של כל אחד מה לקנות. אנחנו כל כך נהנות מאופנה ואוהבות להתלבש ואלו הבגדים שאנחנו בוחרות לקנות. אני שומרת את הבגדים של אייבי כמו שאמי שמרה את הבגדים שלי. כשהם כבר קטנים עליה אני אורזת אותם ושומרת לה לעתיד. ולגבי ילדים שמלכלכים בגדים - תמיד אפשר לנקות".
"אני קונה לה בגדים יקרים בעיקר כשיש חגיגה כמו יום הולדת. השמלה האחרונה שלה נקנתה ליום הולדת חמש ואני חושבת שזו השמלה היפה ביותר שלה - שמלת טול של גוצ'י בצבע כחול עם זהב. היא אהבה אותה והשמלה התאימה לשמלת הזהב שאני לבשתי".
שומרות על הבגדים(צילום: מארק מורפיו)
האם בתך שותפה לבחירת הבגדים?
אייבי מסתכלת איתי על שמלות ברשת ובחנויות והיא יודעת מה היא אוהבת - בעיקר שמלות וחצאיות מסתובבות. היא בדרך כלל עושה את הבחירות שלה ומוצאת פריטים שיתאימו לשתינו".
אין כמו שמלות מסתובבות(צילום: מארק מורפיו)
האם ובתה מחזיקות בחשבון אינסטגרם עם מעל 14 אלף עוקבים בו כל תמונה נראית כאילו לקוחה מסרט. "אני חושבת שקהילת האינסטגרם היא מאוד חיובית. אנשים רואים שזה כיף, שאנחנו נהנות וזה גורם להם לחייך גם. עם כל הדברים השליליים שיש ברשתות החברתיות אני מאמינה שמה שאנחנו עושות הוא פשוט כיף טהור ומלא שמחה".
כיף טהור(צילום: מארק מורפיו)
עד מתי תמשיכו עם זה?
"אני בטוחה שיגיע היום שאייבי כבר לא תרצה להתאים איתי בגדים ואהיה קצת עצובה לסגור את החלק הזה בילדותה. זה יהיה דומה לשלבים אחרים שמסתיימים אבל תמיד יש למה לצפות כשמדובר בילדים".
שלא יגמר לעולם(צילום: מארק מורפיו)
"מארק ואני עובדים על החלום שלנו - אנחנו עובדים על קולקציה של בגדים ומשקפי שמש תואמים לאמהות ובנות, שתצא בסוף השנה. אלו הדברים שאנחנו אוהבים ומאמינים שהם יגרמו להרבה אנשים לחייך".
(צילום: מארק מורפיו)
צילום: מארק מורפיו